OKRESNÁ PROKURATÚRA PARTIZÁNSKE 
Februárová 157, 958 01 Partizánske	

Číslo: Pv 223/16/3305-12	Partizánske 13.10.2016 
EEČ: 2-25-23-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 2 Trestného zákona
Rozhodol: 	prokurátorka Okresnej prokuratúry Partizánske 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 2 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
hoci mu zo Zákona o rodine vyplýva povinnosť starať sa o výživu svojho syna XXXXX, nar. XXXXX a rozsudkom Okresného súdu XXXXX sp. zn. XXXXX, ktorý nadobudol právoplatnosť dňa XXXXX bol zaviazaný s účinnosťou od 01.02.2014 prispievať na výživu svojho syna XXXXX, nar. XXXXX sumou 30 € mesačne vždy do 15. dňa v mesiaci vopred k rukám XXXXX, nar. XXXXX a XXXXX, nar. XXXXX, tejto povinnosti sa v Partizánskom, v Chynoranoch a všade tam, kde sa zdržiaval úmyselne vyhýbal v období od 01.02.2014 do 04.07.2014 a od 06.02.2015 do 19.11.2015 tým, že  nemal vážny záujem o prácu, nakoľko v období od 01.02.2014 do 04.07.2014 nebol nikde zamestnaný, nevykonával podnikateľskú činnosť a nezaevidoval sa ani na Úrade práce, sociálnych vecí a rodiny ako uchádzač o zamestnanie, následne v období od 05.07.2014 do 28.01.2015 bol vo výkone väzby a od 28.01.2015 do 05.02.2015 bol vo výkone trestu odňatia slobody v Ústave na výkon trestu odňatia slobody a Ústave na výkon väzby Ilava, od 06.02.2015 do 06.05.2015 nebol opäť nikde zamestnaný, nevykonával podnikateľskú činnosť a nezaevidoval sa ani na Úrade práce, sociálnych vecí a rodiny ako uchádzač o zamestnanie, následne v období od 07.05.2015 do 31.08.2015 pracoval u jedného zamestnávateľa na základe dohody o pracovnej činnosti a hoci z výkonu tejto práce nemal dostatočný príjem na plnenie vyživovacej povinnosti, nepokúsil sa nájsť si iné zamestnanie ani prostredníctvom Úradu práce, sociálnych vecí a rodiny a od 01.09.2015 do 19.11.2015 opäť nikde nepracoval, nevykonával podnikateľskú činnosť a nezaevidoval sa ani na Úrade práce, sociálnych vecí a rodiny ako uchádzač o zamestnanie, čím na výživnom zostal dlhovať starým rodičom svojho syna XXXXX a XXXXX za obdobie od 01.02.2014 do 04.07.2014 a od 06.02.2015 do 19.11.2015 sumu vo výške 450 €,,

lebo zanikla trestnosť činu.

Odôvodnenie:
Vyšetrovateľ Okresného riaditeľstva PZ XXXXX, Odboru kriminálnej polície uznesením XXXXX podľa § 199 ods. 1 Trestného poriadku začal trestné stíhanie vo veci prečinu zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona. Vyšetrovateľ Okresného riaditeľstva PZ XXXXX, Odboru kriminálnej polície uznesením XXXXX podľa § 206 ods. 1 Trestného poriadku vzniesol XXXXX obvinenie pre prečin zanedbania povinnej výživy podľa § 207 ods. 2 Trestného zákona na tom skutkovom základe, že hoci mu z ustanovenia § 62 ods. 1 zákona             č. 36/2005 Zákona o rodine vyplýva povinnosť starať sa o výživu svojho dieťaťa a rozsudkom Okresného súdu XXXXX číslo XXXXX ktorý nadobudol právoplatnosť dňa XXXXX bol zaviazaný prispievať na výživu maloletého XXXXX, nar. XXXXX sumou 30 € mesačne, vždy do 15. dňa v mesiaci vopred k rukám manželov XXXXX, nar. XXXXX a XXXXX, nar. XXXXX, s účinnosťou od 01.02.2014, v Chynoranoch a všade tam, kde sa zdržiaval sa úmyselne vyhýbal plneniu svojej zákonnej povinnosti vyživovať iného v období od 01.02.2014 do 04.07.2014 a v období od 06.02.2015 do 19.11.2015 tým, že od 01.02.2014 do 04.07.2014 nebol evidovaný ako uchádzač o zamestnanie na príslušnom Úrade práce, sociálnych vecí a rodiny, nepoberal dávky v hmotnej núdzi, tiež nebol nikde zamestnaný a ani nevykonával žiadnu podnikateľskú činnosť, teda nemal vážny záujem o prácu, následne v dobe od 05.07.2014 nastúpil na výkon väzby do Ústavu na výkon väzby a Ústavu na výkon trestu odňatia slobody Ilava, kde bol do 28.01.2015 a toho istého dňa teda 28.01.2015 nastúpil na výkon trestu odňatia slobody do Ústavu na výkon väzby a Ústavu na výkon trestu odňatia slobody Ilava odkiaľ bol prepustený dňa 05.02.2015, následne v období od 06.02.2015 do 06.05.2015 opätovne nebol evidovaný ako uchádzač o zamestnanie na príslušnom Úrade práce, sociálnych vecí a rodiny, nepoberal dávky v hmotnej núdzi, tiež nebol nikde zamestnaný a ani nevykonával žiadnu podnikateľskú činnosť, teda nemal vážny záujem o prácu, zamestnal sa až               v období od 07.05.2015 do 31.08.2015 na dohodu o vykonaní práce vo firme XXXXX - XXXXX so sídlom v Prievidzi, kde zamestnávateľovi pri nástupe nenahlásil vyživovaciu povinnosť na syna a napriek tomu, že nedosahoval dostatočný príjem, nepokúsil sa nájsť si vhodné zamestnanie ani prostredníctvom Úradu práce, sociálnych vecí a rodiny, od 01.09.2015 do 19.11.2015 opätovne nebol evidovaný ako uchádzač o zamestnanie na príslušnom Úrade práce, sociálnych vecí a rodiny, nepoberal dávky v hmotnej núdzi, tiež nebol nikde zamestnaný a ani nevykonával žiadnu podnikateľskú činnosť, teda nemal vážny záujem o prácu, pričom dňa 20.11.2015 opätovne nastúpil na výkon trestu odňatia slobody do Ústavu na výkon väzby a Ústavu na výkon trestu odňatia slobody Ilava odkiaľ bol dňa 08.12.2015 premiestnený do Ústavu na výkon trestu odňatia slobody Dubnica nad Váhom, kde je doposiaľ, čím zostal na výživnom za obdobie od 01.02.2014 do 04.07.2014 a od 06.02.2015 do 19.11.2015 dlhovať k rukám manželov XXXXX, nar. XXXXX a XXXXX, nar. XXXXX, obaja bytom XXXXX, XXXXX XXXXX sumu vo výške 450 €.

V prípravnom konaní bolo zistené a zdokladované, že obvinený XXXXX si v dobe od 01.02.2014 do 04.07.2014 a v dobe od 06.02.2015 do 19.11.2015 vyživovaciu povinnosť na svojho syna XXXXX, nar. XXXXX riadne a včas neplnil. Výška vyživovacej povinnosti XXXXX na syna XXXXX bola naposledy upravená rozsudkom Okresného súdu v Partizánskom XXXXX ktorý nadobudol právoplatnosť dňa XXXXX s účinnosťou od 01.02.2014. Zo zabezpečených správ a listinných dôkazov vyplýva, že obvinený XXXXX v období neplnenia vyživovacej povinnosti nebol evidovaný ako uchádzač o zamestnanie na Úrade práce, sociálnych vecí a rodiny a ani nevykonával žiadnu podnikateľskú činnosť. Obvinený XXXXX bol v období od 07.05.2015 do 31.08.2015 zamestnaný na základe dohody o pracovnej činnosti u zamestnávateľa XXXXX – XXXXX pričom z výkonu tohto zamestnania nemal dostatočný príjem na plnenie vyživovacej povinnosti, predmetná dohoda bola ukončená z podnetu zamestnávateľa. Obvinený nepoberal dávky dôchodkového poistenia, dávky v nezamestnanosti ani dávky nemocenského poistenia. Do mesiaca jún 2014 poberal obvinený XXXXX dávky v hmotnej núdzi. Tiež boli zabezpečené správy k majetkovým pomerom obvineného, z ktorých je zrejmé, že obvinený nevlastní žiadny majetok.

	V priebehu prípravného konania bolo zistené, že obvinený XXXXX prostredníctvom svojich príbuzných uhradil poškodeným starým rodičom svojho syna XXXXX XXXXX a XXXXX  dňa 01.08.2016 sumu 25 €, dňa 22.08.2016 sumu 20 € a dňa 21.09.2016 sumu 410 €, čím uhradil dlžné výživné za obdobie od 01.02.2014 do 04.07.2014 a od 06.02.2015 do 19.11.2015 v celom rozsahu.

Uvedená skutočnosť je preukázaná poštovými poukazmi a tiež potvrdená poškodenou XXXXX, ktorá je zároveň splnomocnenou zástupkyňou poškodeného XXXXX.

           Poškodená XXXXX ďalej uviedla, že neplnenie vyživovacej povinnosti obvineným XXXXX v danom prípade nemalo trvalo nepriaznivé následky, pričom XXXXX v dôsledku neplatenia výživného núdzou netrpel. 

	Podľa § 86 ods. 1 písm. a) Trestného zákona č. 300/2005 Z. z. v znení neskorších predpisov, trestnosť trestného činu zanedbania povinnej výživy podľa               § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom na vykonané dokazovanie, z ktorého vyplýva, že obvinený uhradil zameškané výživné za obdobie od 01.02.2014 do 04.07.2014 a od 06.02.2015 do 19.11.2015 v plnej výške, čo potvrdila svedkyňa – poškodená XXXXX a skutočnosť, že trestný čin nemal trvalo nepriaznivé následky, je možné konštatovať, že zanikla trestnosť činu. 

Obdobie neplnenia vyživovacej povinnosti od 05.07.2014 do 05.02.2015 a od 20.11.2015 až doposiaľ nemožno považovať zo strany obvineného XXXXX za zavinené, nakoľko obvinený bol v dobe od 05.07.2014 do 28.01.2015 vo výkone väzby a od 28.01.2015 do 05.02.2015 vo výkone trestu odňatia slobody v Ústave na výkon trestu odňatia slobody a Ústave na výkon väzby Ilava, a od 20.11.2015 až doposiaľ je vo výkone trestu odňatia slobody v Ústave na výkon trestu odňatia slobody v Dubnici nad Váhom, pričom pri nástupe nahlásil vyživovaciu povinnosť na syna XXXXX. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
	
       Z uvedených dôvodov bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Dana Dobríková 
prokurátorka